GiliGold/VAD_KnessetCorpus huggingface dataset:
אפרת רייטן:
 החוק הזה נועד לתת עוד שהות של שלושה חודשים לביצוע פעולות שהמועד לסיומן הוא בתקופה הזאת הבעייתית, התקופה הקובעת כפי שאנחנו מכנים אותה
אפרת רייטן:
 פעולות שהתקופה שלהן נגמרת בתקופה הזאת יוארכו בשלושה חודשים קדימה
אפרת רייטן:
 אנחנו מביעים את זה לוועדה לאישור, לקצר את התקופות כדי לתת איזו ודאות בעניין הזה
אפרת רייטן:
      מדובר בחוק שהוא גם עבור הנישומים האזרחים וגם עבור הפעולות שמבצעת הרשות
אפרת רייטן:
 בעצם אנחנו רוצים לתת איזו ודאות בהקשר הזה של התקופות המוארכות
אפרת רייטן:
 יש גם שומות שמתיישנות, יש גם השגות שצריך להגיש, הודעות שונות שצריך להגיש לרשות
אפרת רייטן:
 על כל הדבר הזה אנחנו נותנים דחייה לשלושה חודשים
אפרת רייטן:
      זה מודל שהיה קיים גם בתקופת הקורונה, שגם היתה תקופה בעייתית מבחינת ביצוע פעולות
אפרת רייטן:
 על פי אותו מודל, אנחנו מביאים עכשיו את הצעת החוק הזאת
אופיר כץ:
תודה, תישארי איתנו
אופיר כץ:
      יש שאלות למישהו?
ואליד אלהואשלה:
שלום אפרת
ואליד אלהואשלה:
 אני רוצה לנצל את ההזדמנות כשאת פה
ואליד אלהואשלה:
 שלחתי מכתב לרשות המיסים על אנשים שהבתים שלהם נפגעו בצורה ישירה כתוצאה מנפילת טילים
ואליד אלהואשלה:
 שלחתי מכתב לרשות המיסים
ואליד אלהואשלה:
 אני אשמח שתתערבו בנושא, לתת תשובות לאנשים שגרים בכפרים הבלתי מוכרים, שלא נמצאים תחת מועצה מוניציפאלית
ואליד אלהואשלה:
 אנחנו דורשים שהאנשים האלה יקבלו התייחסות מרשות המיסים
ואליד אלהואשלה:
אני אעביר הלאה
אופיר כץ:
      אם כך, מי בעד הבקשה בכל הקריאות?
אופיר כץ:
הבקשה להקדמת הדיון אושרה
אופיר כץ:
שלום לכולם, אני מתכבד לפתוח את ישיבת ועדת הכנסת, השנייה להיום
אופיר כץ:
 יש הסכמה של הסיעות לכנס את זה במהלך ישיבות הסיעה
אופיר כץ:
 הנושא: בקשת הממשלה להקדמת הדיון בהצעת חוק אזרחות כבוד לחללי מערכות ישראל, התשפ"ד-2023,  מ/1678
אופיר כץ:
 בכל הקריאות
אופיר כץ:
 תנמק נציגת רשות האוכלוסין, עו"ד תהילה אראל
עו"ד תהילה אראל:
שלום
עו"ד תהילה אראל:
 אציין בקצרה על מה החוק
עו"ד תהילה אראל:
 לאחר מכן, אם צריך אני גם אענה על השאלות
עו"ד תהילה אראל:
 הרעיון הוא בעצם ששר הפנים מבקש להוקיר את זכרם של חללי מערכות ישראל שהתגייסו לצבא ולכוחות הביטחון, ונפלו בקרב על המולדת, להכיר ולהוקיר בהם בתעודה של אזרחות כבוד
עו"ד תהילה אראל:
 זו בעצם תעודה שניתנת על-ידי שר הפנים, בהמלצת שר הביטחון
עו"ד תהילה אראל:
 ככל שבני המשפחה התנגדו, או יאמרו אחד מהם אפילו שיש איזו מניעה, יש להם בעיה, או התנגדות בקבלת התעודה - אז זה יימחק כלא היה
עו"ד תהילה אראל:
 אבל הרעיון הוא באמת לתת ציון והוקרה על פועלו של אותו חלל
אופיר כץ:
מעבר לציון וההוקרה, מה יש בתוך זה? אם הוא לא היה אזרח ישראלי, זה הופך אותו לאזרח ישראלי?
עו"ד תהילה אראל:
לא
עו"ד תהילה אראל:
 זה ממש מתמקד בלתת הוקרה והכרה של כבוד לאותו חלל שנלחם למען המולדת
משה מרון:
אזרחות כבוד, יש הבדל גדול
משה מרון:
 קודם כל, אזרחות – זכויות וחובות
משה מרון:
 הגברת אמרה נכון לגבי המשפחה, וכן, גם יש לזה השלכות לגבי ילדים - אם האבא או האמא אזרחים, אז זה משפיע מאוד גם על הילדים
משה מרון:
 אבל פה מדובר על אזרחות כבוד
משה מרון:
 אזרחות כבוד זה ללא חובות, וממילא, זה גם לא זכויות
משה מרון:
 לגבי קבורה, אין בעיה, כי בקבורה בכל מקרה משרד הביטחון מטפל בלי קשר
ארז מלול:
אני חייב לציין מאיפה זה בא לכבוד החייל שנרצח
ארז מלול:
 ולנטין גנסיה, היה בן יחיד, חלל, חייל בודד
ארז מלול:
 במקרה ישבו ליד הבית שלי ברמות
ארז מלול:
 הגעתי לנחם, האבא לא יודע עברית, היה מתורגמן
ארז מלול:
 הוא ביקש את הבקשה לפחות – באמת, אני נזכר בא לי לבכות
ארז מלול:
 חמוד, רציני, עם שאיפות שעזב את הבית שלו בצרפת כדי לשרת פה, ואמר, לפחות תנו לו איזו אזרחות, איזה משהו, הוא אזרח צרפת
ארז מלול:
 אמרתי לו – אני מעביר את זה מיד לשר הפנים
ארז מלול:
 שר הפנים עשה מעשה, כינס את הצוות, והגיעו לאיזה מתווה, לפחות לכבד
אופיר כץ:
יפה מאוד
אופיר כץ:
        אם כך, מי בעד בקשת הממשלה להעביר בכל הקריאות?
אופיר כץ:
 אושר פה אחד
אופיר כץ:
 נתחיל עם סעיף 3: בקשת הממשלה להקדמת הדיון בהצעת חוק התגמולים לנפגעי פעולות איבה (הוראת שעה – חרבות ברזל) (מינוי רופא מוסמך), התשפ"ד-2023
אופיר כץ:
 מ/179 בכל הקריאות
שרית דימרי:
אני מהביטוח הלאומי
שרית דימרי:
      ביקשנו את הקיצורים מטעם משרד העבודה
שרית דימרי:
 יש צורך מאוד אקוטי בגלל היקפי התביעות הרבות
שרית דימרי:
  אנחנו רוצים להגדיל את מספר הרופאים, במיוחד הרופאים הפסיכיאטריים, שיטפלו בתביעות
שרית דימרי:
 לכן אנחנו מבקשים את הדחיפות בקידום הצעת החוק
אופיר כץ:
מה היא אומרת?
שרית דימרי:
מי שבדרך כלל מטפל ברופאים בדרג ראשון בוועדות איבה זה רופא שהוא מינוי של שר העבודה
שרית דימרי:
 כרגע יש לנו רק 26 רופאים פסיכיאטריים כאלה
שרית דימרי:
 אנחנו רוצים שגם רופאי המוסד, 55 רופאים פסיכיאטריים, הם יטפלו בדרג הראשון בתביעות האלה כדי שנוכל לטפל במהירות
אופיר כץ:
הערות? לא
אופיר כץ:
      אם כך, מי בעד מתן הפטור בכל הקריאות?
אופיר כץ:
בבקשה, חבר הכנסת מלול
ארז מלול:
הכותרת של החוק בעצם עונה על כל הבקשה
ארז מלול:
 אלה כל מיני הליכים שהיו באמצע בכל הנושא של תכנון ובנייה
ארז מלול:
 חלק לא הספיקו להגיש בגלל מילואים וכל מה שקורה במדינה
ארז מלול:
 לכן הדחיפות בהשלמת החקיקה המיידית ולכן אני מבקש לאשר
אופיר כץ:
      סעיף 2: בקשת יושב-ראש ועדת החוקה, חוק ומשפט להקדמת הדיון בהצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד-2023
אופיר כץ:
 החלק הכולל את סעיף 47 להצעת החוק המבטלת את תקש"ח מ/1674 לפני הקריאה השנייה והשלישית
אופיר כץ:
      בבקשה, שמחה רוטמן
שמחה רוטמן:
 יש תקנות שעות חרום שפוקעות בנוגע לקיום דיונים בהיוועדות חזותית בכל מערכת בתי המשפט לאסירים ועצירים
שמחה רוטמן:
 התקנות הללו פוקעות וצריך לייצר הסדר שמחליף אותן
שמחה רוטמן:
 מאחר והחוק עצמו גדול ומורכב ומייצר הסדרים שדורשים דיון רב ולעומת, תקנות שעות חרום פוקעות הלילה וצריך את ההסדר הן שמבטל אותן והן שמייצר איזשהו הסדר חלופי לפרק הזמן הקרוב
שמחה רוטמן:
      ביקשנו לפצל את סעיף 47 להצעת חוק, שהוא בעצם הסעיף האופרטיבי שמבטל את תקנות שעת החרום
שמחה רוטמן:
 לייצר את ההסדר שמבטל את תקנות שעות חרום ומחליף אותן לחודש הקרוב, במטרה שעד אז יסתיים ההסדר הכולל במסגרת הצעת החוק והוועדה תמשיך את הדיון בו
שמחה רוטמן:
 לכן מתבקש על הפיצול
שמחה רוטמן:
 הוועדה החליטה על הפיצול והוא יוקרא במליאה
שמחה רוטמן:
 מתבקש פטור מחובת הנחה לחלק המפוצל הזה
אופיר כץ:
הפטור מחובת הנחה אושר
אופיר כץ:
      סעיף 4: הוספת ממלא מקום קבוע בוועדת הבריאות
אופיר כץ:
 מוצע כי חברת הכנסת צגה מלקו תכהן כממלאת מקום קבועה בוועדת הבריאות מטעם סיעת הליכוד
אופיר כץ:
      מי בעד?
אופיר כץ:
הבקשה להוספת ממלא מקום אושרה
אופיר כץ:
      נושא 5: המלצת הוועדה הציבורית לקביעת שכר ותשלומים אחרים לחברי כנסת בנושא ראש אופוזיציה, התלוות יועץ בכיר לנסיעה לחו"ל במימון המפלגה
ארבל אסטרחן:
מדובר פה בהמלצה של הוועדה הציבורית אבל היא לא דומה להמלצות אחרות
ארבל אסטרחן:
 מדובר בשימוש בתקציבי הכנסת
ארבל אסטרחן:
 אני אסביר בכל זאת במה העניין ולמה נדרש אישור של ועדת הכנסת
ארבל אסטרחן:
      אני אציין קודם שתי נקודות קצרות לרקע:      אחד, מעמד ראש האופוזיציה הוסדר בכנסת כבר בשנת 2000 ואז נקבעו, בין היתר, הטבות שונות שראש האופוזיציה מקבל
ארבל אסטרחן:
 למשל, השכר שלו הוא כמו של שר, יש לו 10 ימי נסיעה לחו"ל במימון הכנסת
ארבל אסטרחן:
 תקציב הקשר עם הציבור הוא גבוה יותר
ארבל אסטרחן:
  אחד הדברים שהוא מקבל, שבנוסף ליועצים הפרלמנטריים שיש לכל חברי הכנסת, יש עוזר בכיר
ארבל אסטרחן:
 מאחר ורצו שהעוזר הבכיר הזה יקבל שכר גבוה מזה של היועצים הפרלמנטריים
ארבל אסטרחן:
 עוזר בכיר אחד והוא מועסק בתנאים של עוזר בכיר בלשכת שר ולכן הוא עובד כנסת
ארבל אסטרחן:
 זה דבר שונה מהיועצים הפרלמנטריים
ינון אזולאי:
רוצים להוסיף לו בשכר?
ארבל אסטרחן:
 לא מדובר פה על הוספת שכר
ארבל אסטרחן:
 זה מה שקיים היום לגבי ראש האופוזיציה
ארבל אסטרחן:
      הוראה אחרת שקיימת היום בכללי האתיקה של כללי הכנסת אומרת שחבר כנסת שנוסע לחו"ל במימון גורם חיצוני ומבקש אישור של ועדת האתיקה, יכול במקרים מסוימים גם לצרף יועץ פרלמנטרי במימון הגוף שממן
ינון אזולאי:
מבקש אישור שלא בדיעבד, צריך לציין
ארבל אסטרחן:
שלא בדיעבד
ארבל אסטרחן:
 גם את זה ועדת האתיקה אישרה
ארבל אסטרחן:
 יש יועץ פרלמנטרי אחד
ארבל אסטרחן:
 קובעים גם כללי אתיקה שאם היועץ מצטרף במימון המפלגה, לא צריך אישור של ועדת האתיקה וזה גם לא מוגבל לאחד כי שם חושבים שאין עניין של ניגוד עניינים
ארבל אסטרחן:
 זה שתי נקודות הרקע
ארבל אסטרחן:
      מה הבקשה שהוגשה?
שמחה רוטמן:
אני חייב לומר, אדוני היושב-ראש
שמחה רוטמן:
 קראתי את ההחלטה
שמחה רוטמן:
 אני לא מתווכח איתה לגופה
שמחה רוטמן:
 יכול להיות שהיא נכונה ויכול להיות שהיא צודקת
שמחה רוטמן:
 אני אומר לך, אני אומר לך, אדוני היושב-ראש, אני חושב שמבחינת הנראות להעלות את הדבר הזה להצבעה בתקופה הזאת, אני חושב שזה לא דבר נכון
ארבל אסטרחן:
החוק מחייב להביא את זה תוך 30 יום
אופיר כץ:
אני אגיד לך משהו
אופיר כץ:
 מבחינה טכנית, שמשהו שקיים כבר כמה חודשים על סדר-היום ולא הבאנו את זה
אופיר כץ:
      דבר שני אני רוצה להגיד לך
אופיר כץ:
 אנחנו פה מאז המלחמה קואליציה ואופוזיציה עובדים יחד בשיתוף פעולה
אופיר כץ:
 אנחנו רואים את זה, מרגישים את זה, אין מחלוקות
אופיר כץ:
 באמת זה להגיד מילה טובה לאופוזיציה בעניין הזה
אופיר כץ:
      אז אם יש בקשה שאני חושב שהיא גם תשרת את ההסברה הישראלית, אני בעד לשים את זה על סדר היום
שמחה רוטמן:
אני אומר שוב ולו מבחינת הכותרת
שמחה רוטמן:
 אם זה לטובת ההסברה אז בוודאי
שמחה רוטמן:
 אני לא מתנגד להצעה לגופה
שמחה רוטמן:
 אני שחשוב גם בשביל הציבור, גם בשבילנו, להסביר את הקשר בין הדבר הזה
אופיר כץ:
הסברתי
שמחה רוטמן:
שאנחנו לא עושים שום דבר שהוא לא קשור
שמחה רוטמן:
אז תודה
שמחה רוטמן:
 אני שמח שההצעה שלי לסדר היתה הכלי שבאמצעותו הדבר הזה הוסבר ותודה
ארבל אסטרחן:
צריך לומר שההמלצות צריכות להגיע לוועדת הכנסת תוך 30 ימים מהנחתן והפגרה לא נספרת
אופיר כץ:
עברנו את זה
ינון אזולאי:
לגופו של עניין
ארבל אסטרחן:
זה היה הרקע לגבי ראש האופוזיציה והנסיעה לחו"ל
ארבל אסטרחן:
      עכשיו התעוררה השאלה מה קורה אם ראש האופוזיציה רוצה לצרף לא את עוזר הפרלמנטרי, שכאמור הדבר אפשרי לנסיעה שלו, אלא את העוזר הבכיר
ארבל אסטרחן:
 העוזר הבכיר הוא עובד כנסת והוא לא יכול לנסוע במימון מפלגה
ארבל אסטרחן:
 יכולה להתעורר פה שאלה של ניגוד עניינים למרות שאמיתית הוועדה הציבורית סברה שאין פה באמת ניגוד עניינים כי אין לו תפקיד בכנסת או כלפי הכנסת אלא זאת באמת משרת אמון מלאה
ארבל אסטרחן:
      לכן, אני אקריא את ההמלצה
ארבל אסטרחן:
 התיקון הוא להחלטת שכר חברי הכנסת הענקות ותשלומים כי זאת ההחלטה שקובעת את כל הזכאויות של ראש האופוזיציה וביניהן הזכות לעובד בכיר
ארבל אסטרחן:
      בסעיף של העוזר הבכיר היא מוסיפה הוראה שתאמר כך:     "לעניין מימון עבור הצטרפות העוזר הבכיר לנסיעת ראש האופוזיציה לחוץ לארץ, בהזמנה ובמימון של גורם ציבורי, (כלומר, לא מדובר פה בנסיעות במימון הכנסת ולא גורעים מ-10 ימים שראש האופוזיציה ועוזרו יכולים לנסוע במימון הכנסת – א
ארבל אסטרחן:
א) יחולו הוראות סעיף (14(א)(ח) לכללי האתיקה לחברי הכנסת כפי שהן חלות על מימון עבור הצטרפות יועץ פרלמנטרי, לרבות לעניין מימון על ידי מפלגתו של ראש האופוזיציה"
ארבל אסטרחן:
      אמרתי מה אומרות הוראות כללות האתיקה שאפשר לצרף
ארבל אסטרחן:
 אם זה במימון מפלגה, לא צריך אישור ועדת העתיקה ואם זה במימון חיצוני אחר שהוא לא מפלגה, צריך את אישור ועדת האתיקה
ארבל אסטרחן:
       "אין באמור כדי לגרוע מהוראות סעיף 47א (שזה ה-10 ימים שהכנסת מממנת – א
ארבל אסטרחן:
א) או מהוראות סעיף 14(א)(ח) לכללי האתיקה לעניין צירוף יועץ פרלמנטרי"
ארבל אסטרחן:
     כלומר, צירוף ייעוץ פרלמנטרי לא נוגעים, ה-10 ימים שקיימים לא נוגעים, אלא רק נוגעים באפשרות לצרף את העוזר הבכיר
ינון אזולאי:
שיוכל להיות במימון המפלגה
ארבל אסטרחן:
אם זה במימון המפלגה לא צריך אישור הוועדה
ארבל אסטרחן:
 אם זה במימון גורם אחר - - -
ינון אזולאי:
זה כמו היועצים שצריך
ינון אזולאי:
 כלומר, אני הופך אותו מעוזר בכיר ליועץ רגיל באותם תנאים לעניין הטיסה
ארבל אסטרחן:
 לעניין הנסיעות בלבד בגלל שבאמת לא מתעוררת פה שאלה של ניגוד עניינים
ינון אזולאי:
זה הומלץ על ידי הוועדה הציבורית
ארבל אסטרחן:
הוועדה הציבורית הגישה את ההמלצה
ארבל אסטרחן:
 היא מונחת בפניכם וזאת הבקשה
אופיר כץ:
היום זה ה-30 יום שצריך לאשר
ארבל אסטרחן:
זה הונח בפגרה ולא סופרים את הפגרה
ארבל אסטרחן:
 זה ממש עכשיו מסתיים
ארבל אסטרחן:
 כמובן זה לא רק על ראש האופוזיציה בלבד
אופיר כץ:
זה לכל ראשי האופוזיציה
אופיר כץ:
המלצת הוועדה הציבורית התקבלה
אופיר כץ:
 היום יום שני, ז' בכסלו התשפ"ד, 20 בנובמבר 2023
אופיר כץ:
 סעיף 1: בקשת הממשלה להקדמת הדיון בהצעות החוק הבאות בכל הקריאות:     הצעת חוק הסמכת צבא ההגנה לישראל ושירות הביטחון הכללי לביצוע חדירה לחומר מחשב המשמש להפעלת מצלמה נייחת ופעולה בו (הוראת שעה – חרבות ברזל), התשפ"ד–2023, מ/1680
אופיר כץ:
 מנמקת פזית תדהר, סגנית היועץ המשפטי וממונה משפטית לרגולציה וחירום
אופיר כץ:
 בבקשה, פזית
פזית תדהר:
צוהריים טובים, הממשלה אישרה אתמול הצעת חוק בעניין הסמכת קצינים וחיילים בצה"ל ובשב"כ לבצע חדירה לחומר מחשב שמשמש להפעלת מצלמה נייחת
פזית תדהר:
 החוק הזה הוא בגדר הוראת שעה, והוא בא להחליף תקנות שעת חירום שהותקנו ממש בתחילת המלחמה, בשל צורך מבצעי שנוגע ליכולת התפקוד והמשך התפקוד של צה"ל, למניעת גישה של האויב למידע שנמצא באותן מצלמות
פזית תדהר:
      תקנות שעת חירום הן מטבען זמניות, כמובן, עד שלושה חודשים
פזית תדהר:
 התבקשנו לקדם מהר ככל שניתן חקיקה רגילה שתחליף את תקנות שעת חירום
פזית תדהר:
 זאת חקיקה והיא יותר מדויקת ויותר נכונה משפטית לעומת התקנות
פזית תדהר:
 יש בה יותר דיוקים, ולכן אנחנו מבקשים את קיצור התהליכים כך שאפשר יהיה להעביר אותה בקריאה הראשונה עוד היום
מירב בן ארי:
מה זה מצלמה נייחת? היא של הצבא? של אזרחים? של מי היא?
מירב בן ארי:
של אזרחים
מירב בן ארי:
 אנחנו מדברים על מצלמות שנמצאות במרחב הציבורי, וגורמים עוינים עלולים לגשת אליהן כי הן לא מספיק מאובטחות, וכך לחשוף נתונים
מירב בן ארי:
 יש הבדל בין מצלמה של בן אדם בבית, שמצלם, לבין מצלמה של הרשות
מירב בן ארי:
 על איזו מצלמה את מדברת?
פזית תדהר:
ככלל, אנחנו מדברים על מצלמות שהן במרחב הציבורי, לא על מצלמות שנמצאות בתוך בתים פרטיים של אנשים
מירב בן ארי:
תסבירי לי
מירב בן ארי:
 את מדברת על מצלמות של רשות עירונית? אלה לא מצלמות בבתים של אזרחים? תסבירי לי איזה מצלמה נייחת את לוקחת
מירב בן ארי:
 בהתחלה אמרת אזרחים
פזית תדהר:
זה יכול להיות גם של גופים פרטיים
אופיר כץ:
לא גוף
אופיר כץ:
 בן אדם שיש לו מצלמה פרטית בבית
פזית תדהר:
אנחנו לא מדברים על מצלמות שנמצאות בתוך בתים פרטיות, אבל אלה יכולות להיות מצלמות פרטיות של אזרחים
פזית תדהר:
 לדוגמה, מפעל שממוקם באזור מסוים, ולא היינו רוצים שלגורמים עוינים תהיה גישה בגלל שבאותו אזור יש - - -
מירב בן ארי:
יש לי מצלמה שלי בבית שפונה אל הרחוב, ואני לא רוצה לתת לכם אותה כי יש שם דברים פרטיים שלי
מירב בן ארי:
 האם החוק מדבר על מצלמה בבית של בן אדם? איך קשור האויב למצלמה שיש לי בבית?
אופיר כץ:
איפה נמתח פה הגבול?
משה מרון:
אני רוצה לחדד את מה שאת מתכוונת
משה מרון:
 מדובר על מצלמות שפונות לרשות הרבים
מירב בן ארי:
כן, אבל זאת המצלמה שלי בבית ואני לא רוצה לתת לך אותה, אלא אם כן אתה מביא לי צו שיש חשד שנעברה עבירה
משה מרון:
זה משנה בטרמינולוגיה
משה מרון:
 היא מדברת על כל המצלמות - - -
מירב בן ארי:
חבר'ה, בשביל זה אנחנו כאן
מירב בן ארי:
 אנחנו חברי הכנסת ויש לנו תפקיד להבין
מירב בן ארי:
 אנחנו לא חותמת גומי ואנחנו צריכים להבין האם החוק הזה מאפשר לקחת לאדם את המצלמה שלו בלי צו של בית משפט
פזית תדהר:
אנחנו לא לוקחים מצלמות לאף אחד
פזית תדהר:
 המטרה היא למנוע גישה של האויב לצילומים
פזית תדהר:
 אין עיון בצילומים עצמם מתוך המצלמות
פזית תדהר:
 זאת פעולה שהמטרה שלה היא למנוע גישה של האויב לאותן מצלמות ולחומרים שיש בתוכן
אופיר כץ:
למנוע גישה פיזית? לא הבנתי
אופיר כץ:
 סייבר או פיזית? על מה אנחנו מדברים?
פזית תדהר:
כן, בוודאי
פזית תדהר:
 אנחנו מדברים על עולמות הסייבר
ארז מלול:
אתם מונעים חדירה? לא הבנתי
ארז מלול:
 הרי האויב רוצה לחדור למצלמה הזאת, ומה אתם עושים, מונעים את החדירה?
פזית תדהר:
אולי אציע שתיתנו את רשות הדיבור ליועץ המשפטי לתקשוב ותקשורת בצה"ל, שיוכל לתת יותר פרטים בהיבטים הטכניים
אופיר כץ:
בבקשה, רפי
רפי סלמה:
נעים מאוד, אני יועץ משפטי מהפרקליטות הצבאית
רפי סלמה:
 אני רוצה להבהיר, אין לנו שום כוונה לחדור אל תוך המצלמות עצמן
רפי סלמה:
 כל מה שנעשה הוא פעולת סייבר, שמטרתה מניעת גישה של גורמי אויב
אופיר כץ:
בשביל להגן, אתה צריך לחדור
משה מרון:
אבל ברגע שחודרים, יכולים לעשות כל דבר
רפי סלמה:
בדברי ההסבר הבהרנו את הסמכויות של חיילי צה"ל ועובדי השירות, שהם לא ייכנסו לא לשידורי אמת וגם לא לצילומי עבר
רפי סלמה:
 הם נכנסים אך ורק להגדרות של המצלמה, ומבצעים פעולות שבתווך הזה אני לא יכול להרחיב, אבל אנחנו נציג אותן בדיון החסוי בוועדה הרלוונטית
רפי סלמה:
 אין שום כוונה ואין שום רצון להיכנס לאותם צילומים
אופיר כץ:
בסדר גמור, תודה רבה
אופיר כץ:
 מי בעד מתן הפטור בשלוש קריאות?
משה מרון:
לאיזו ועדה זה עובר?
ארבל אסטרחן:
חוץ וביטחון
ארבל אסטרחן:
אושר
אופיר כץ:
סעיף 2 – הצעת חוק התכנון והבנייה (תיקון מס' 149 והוראת שעה – חברות ברזל), התשפ"ד–2023, מ/1681
אופיר כץ:
 ינמק עורך הדין בני ארביב, סגן ראש מטה התכנון הלאומי במשרד הפנים
בני ארביב:
אנחנו מבקשים פטור מהסיבות הבאות: קודם כול, הצעת החוק עוסקת בשני נושאים, בהקמת מרחב מוגן ובסעיף 266(ו) לצורך המפונים
בני ארביב:
      הנושא הראשון זה הקמת מרחב מוגן
בני ארביב:
 המועצה הארצית מקדמת תוכנית ארצית למיגון, כך שניתן יהיה להקים ממ"דים בלוחות זמנים מאוד מהירים ללא צורך בהקלה
בני ארביב:
 התוכנית הזאת כבר הועברה להערות, והחסם לאשר אותה הוא מכיוון שיש סיכוי, יש חשש שהתוכנית הזאת תהווה עילה לפיצויים לפי סעיף 197 לחוק התכנון והבנייה, למי שהממ"ד יתקרב לגבול המגרש יותר ממה שהתוכנית המאושרת מאשרת
בני ארביב:
 הצעת החוק מבקשת לקבוע שלא תהיה חבות לפי סעיף 197 מחד או היטל השבחה מצד שני, על תוכנית שמטרתה היחידה היא קביעת הוראות להקמת מרחב מוגן
בני ארביב:
 זה בעצם להסיר את החסמים בכל מה שנוגע לקידום תוכניות כאלה
בני ארביב:
      הנושא השני הוא סעיף 266(ו) לחוק, שעוסק באפשרות להקים מבנים לאו דווקא זמניים לצורך המפונים – מי שפונה בהחלטת ממשלה – כדי שניתן יהיה להסדיר להם מתחמי מגורים, עד שהם יצליחו לחזור ליישובים שלהם בחלוף תקופת המלחמה
אופיר כץ:
 מי בעד מתן פטור בשלוש הקריאות?
אופיר כץ:
      תודה רבה, הישיבה נעולה
אופיר כץ:
 על סדר-היום: ישיבות מליאת הכנסת בימי שלישי בשבוע, הארכת תוקף החלטת הוועדה
אופיר כץ:
 כרגע אנחנו נאריך את ההחלטה ליום שלישי מחר
אופיר כץ:
 לגבי שלישי בשבוע הבא נתכנס שוב ונחליט
ארבל אסטרחן:
במקום להגיד כל פעם שבוע, אפשר להגיד תאריך
אופיר כץ:
לא, עשינו שבועיים
ארבל אסטרחן:
עכשיו אפשר להגיד תאריך עד מחר
אופיר כץ:
זה מה שאמרתי
אופיר כץ:
      אז עד מחר
אופיר כץ:
 לגבי שבוע הבא נתכנס שוב ונקבל החלטה
אופיר כץ:
ההחלטה לא לקיים מליאה ב-28
אופיר כץ:
11 נתקבלה
אופיר כץ:
      הנושא הבא: בקשת יו"ר ועדת העבודה והרווחה בהקדמת הדיון בהצעת חוק הגנה על עובדים (הוראת שעה – חרבות ברזל), התשפ"ד-2023, מ/1672 לפני הקריאה השנייה והשלישית
אופיר כץ:
      תנמק חברת הכנסת וולדיגר
מיכל מרים וולדיגר:
בהחלט חשוב לתת כאן פטור מחובת הנחה
מיכל מרים וולדיגר:
 מדובר בהגנה על עובדים מפיטורין מאחר והם לא יכולים להגיע לעבודה עקב פינוי בדרום והצפון
מיכל מרים וולדיגר:
 הסיבה לאי היכולת לפטר אותם כי הם פשוט לא יכולים להגיע עקב הפינוי
מיכל מרים וולדיגר:
 לכן חשוב היום להצביע ולא לחכות עוד יום אחד
מיכל מרים וולדיגר:
 אני חושבת שזה הסבר מספיק בשביל לפטור את החוק מחובת הנחה
אופיר כץ:
 אם כך, מי בעד?     הצבעה     הפטור מחובת הנחה התקבל
אופיר כץ:
 היום יום רביעי, ה-29 בנובמבר
אופיר כץ:
 אני מתכבד לפתוח את ישיבת הכנסת
אופיר כץ:
 על סדר-היום: בקשת הממשלה להקדמת הדיון בהצעת חוק לתיקון דיני הראיות (הגנת ילדים) (תיקון מס' 19 – הוראת שעה – חרבות ברזל), התשפ"ד-2023 (מ/1683), בכל הקריאות
אופיר כץ:
      תנמק עו"ד יפעת רווה ממשרד המשפטים
יפעת רווה:
תודה
יפעת רווה:
 כבר היום קיים הסדר בחוק במדינת ישראל, שלפיו בעבירות חמורות מסוימות, בעיקר עבירות של אלימות קשה, המתה, עבירות מין, ועוד כמה עבירות, חקירת ילדים עד גיל 14 נעשית לא על ידי המשטרה אלא על ידי חוקרי ילדים במשרד הרווחה, שיש להם הכשרה כעובדים סוציאליים
יפעת רווה:
 לפי ההסדר הזה, לא רק שהחקירה נעשית על ידי העובדים הסוציאליים, אלא גם באופן ייחודי החוקרים גם יכולים להעיד במקום הילדים
משה סנה:
הם ככלל מעידים
משה סנה:
 הילדים לא מעידים, אלא אם כן - - -
משה סנה:
מישהו אחר, ההורים
משה סנה:
לא ההורים, ההורים לא קובעים
משה סנה:
 מי שקובע את זה זה העובד הסוציאלי
משה סנה:
 רק אם העובד הסוציאלי במקרים חריגים חושב שהילד מסוגל להעיד, מה שבדרך כלל לא קורה כי זה אירוע קשה כי הוא גם נחקר נגדית על הדבר הזה על ידי הסנגור, ולכן ככלל העובד הסוציאלי מעיד
יפעת רווה:
זה נכון
יפעת רווה:
 בעבר המדיניות היתה באמת כמעט ולא לאשר
יפעת רווה:
 עם השנים לקחו בחשבון שההתחשבות בטובת הילד זה גם לשמוע את רצונו
יפעת רווה:
 ויש מקרים, ואני מדברת על ה - - -
משה סנה:
אבל זה הקצה
יפעת רווה:
לא בהכרח הקצה
יפעת רווה:
 יש מקרים שדווקא - - -
משה סנה:
התעסקתי בזה
יפעת רווה:
אני יודעת, ואני גם יודעת שזו היתה המדיניות
יפעת רווה:
 יש גם שאלה של התחשבות גם ברצון הילד, ובדברים האלה יש כל מיני דיסציפלינות
יפעת רווה:
 אבל כן מקשיבים עכשיו - - -
משה סנה:
אתם עושים את זה לצורך האירוע הזה שלנו כרגע?
יפעת רווה:
אם אפשר, אנסה להגיד את הדברים בשוטף ולא ארוך, ואני חושבת שזה יהיה ברור
יפעת רווה:
 עד עכשיו זה היה באמת באופן כללי
יפעת רווה:
 אכן, בדרך כלל חוקרי הילדים מעידים במקום הילד, אלא אם כן הם סבורים, והרבה פעמים גם בהתחשבות ברצון הילד, ויש כמובן גם שיח עם ההורים על היכולת להעיד
יפעת רווה:
 כי לפעמים ילדים וילדות דווקא רוצים להשמיע את קולם
יפעת רווה:
      היתה החרגה של עבירות שנעשו על רקע תאונות דרכים ועבירות שנעשו על רקע טרור
יפעת רווה:
 נעשתה אצלנו חשיבה מחודשת בעקבות האירוע הזה
יפעת רווה:
 הגענו למסקנה שיש מקום, לפחות כהוראת שעה כרגע, לבטל את ההחרגה הזו בעבירות מסוימות כדי ש - - -
משה סנה:
למה היתה ההחרגה? לא הכרתי את זה
יפעת רווה:
אנחנו גם כן ניסינו לשחזר כי זה היה לפני יותר מ-20 שנה
יפעת רווה:
 ממה שעלה מהפרוטוקולים של הוועדה, זו היתה בקשה של השב"כ לצורך חקירות מיידיות
יפעת רווה:
 אבל אנחנו היינו עכשיו בשיח עם השב"כ, ויש לזה מענה
יפעת רווה:
 סעיף 4 בחוק הגנת ילדים אומר שאפשר לשאול שאלות שנשאלות בשעת מעשה העבירה או תיכף לאחריה או משהתעורר חשש סביר שנעבירה עבירה
יפעת רווה:
 וגם כנראה שבנסיבות הנוכחיות יש דרכים אחרות להשיג את הראיות ולאו דווקא דרך הילדים
יפעת רווה:
 הכול נעשה גם בתיאום עם גופי האכיפה, גם השב"כ היה מעורב, ואין צורך בדבר הזה
יפעת רווה:
 אנחנו בדקנו את הדברים מול כל הגופים
יפעת רווה:
 גם המשטרה היתה מעורבת
יפעת רווה:
 מבחינת כולם זה מאושר עכשיו
יפעת רווה:
      אנחנו מדברים כרגע על הוראת שעה לשנה, שאפשר להאריך אותה בצווים
יפעת רווה:
 בהמשך אנחנו נשקול מעבר - - -
משה סנה:
מה היא תגיד?
יפעת רווה:
הוראת השעה תגיד שלגבי עבירות של חטיפה, רצח, ניסיון לרצח, וגם התעללות בקטין, גם בנסיבות של טרור, כשמדובר בנפגעים ועדים, זה ייחקר על ידי חוקרי ילדים ממשרד ההרווחה עם כל ההסדר
יפעת רווה:
 כל ההסדר של - - - יחול
משה סנה:
יש לי שאלה כללית על עצם זה שאנחנו דנים פה בכלל בדיני ראיות
משה סנה:
 אני רוצה לשאול שאלה אפיקורסית
משה סנה:
 למה אנחנו לא מתקנים
משה סנה:
 תבינו את הסיטואציה
משה סנה:
 משטרת ישראל כולה, מחלקות שלמות עובדות היום לייצר דיני ראיות
משה סנה:
 זה אומר זיכרון דברים, לתחקר, לתשאל
משה סנה:
 זה אומר גם לא רק שהנערות הללו יצטרכו להעיד בבית משפט מול אותו מחבל, אלא שעורך הדין מטעמם, שינהל פה משפט ראווה, יחקור אותן נגדית איך היה, איך היא החזיקה את הממ"ד
משה סנה:
 תבינו, לשם אנחנו - - -
יפעת רווה:
לא
יפעת רווה:
 זה המטרה של התיקון – שזה דווקא לא יקרה
משה סנה:
 את מדברת על קטינים ואני מדבר על הלא קטינים
משה סנה:
 יש גם נפגעים מעל גיל 14, ואני אומר בציניות
משה סנה:
 האם אנחנו רוצים להביא את עצמנו לסיטואציה שסבא שחווה אירוע טראומתי כשהוא ראה את המשפחה שלו נטבחת לידו, צריך להעיד מול המחבל הזה שיושב באולם, עם עורך דין מטעמו, שמדינת ישראל תממן, ואנחנו נחווה את החוויה הזו? האם אתם גם מבינים כמה קשה להעיד במצב כזה?
ארז מלול:
מה היה אצל אייכמן? האם אצל אייכמן לא העידו?
משה מרון:
זה לא דומה
משה סנה:
זה לא דומה
משה סנה:
 לכן, אני חושב שבסיטואציה כזו המחוקק חייב להידרש לעניין
משה סנה:
 הגשתי לאמיר בקשה דחופה לסדר
אופיר כץ:
אולי בנוסף תפנה לשר המשפט שיביא תיקון נוסף למה שאתה אומר
משה סנה:
אני רוצה שנקיים דיון ונביא את הפרקליטות
שמחה רוטמן:
אדוני היושב-ראש, אני רוצה לעדכן
שמחה רוטמן:
 ראשית, זה יגיע אלינו, וכמובן שנוכל לנהל כבר בשבוע הקרוב, כשנתחיל את הדיון, ולדבר גם על הספיחים של הנושא הזה
שמחה רוטמן:
 אבל מעבר לזה, כל נושא המשפט וההעמדה לדין, וההחזקה שלהם, מטופל כרגע במשרד המשפטים
שמחה רוטמן:
 נעשית על זה עבודה
שמחה רוטמן:
 כבר מתוכננת הקמת ועדת משנה של ועדת חוקה לצורך מעקב אחר הדבר הזה
שמחה רוטמן:
 אנחנו צריכים לראות את ההרכב שלה כי אנחנו צריכים אותה
שמחה רוטמן:
 כמובן שכל ראש סיעה יודיע מי חבר מטעמו
שמחה רוטמן:
 בכל מקרה, אנחנו בתיאום בנושא הזה מול משרד המשפטים, ובעזרת השם נקים את הוועדה הזו בקרוב ונכנס אותה לצורך מעקב אחר הנושא הזה
שמחה רוטמן:
 זה מאוד חשוב
שמחה רוטמן:
 הנקודה שמשה העלה היא נקודה מאוד חשובה בתוך המכלול הזה
משה מרון:
האמת, זה לא המקום
משה מרון:
 אבל אני רוצה להגיד דבר והיפוכו, ותקוותי שיבינו אותי
אופיר כץ:
שלא תגיד שאתה נגד בגלל שאתה בעד
משה מרון:
לא
משה מרון:
 אני בעד וגם בעד וגם בעד
אופיר כץ:
בגלל שאתה בעד
משה מרון:
בגלל שאני בעד, ואני גם עדיין בעד
משה מרון:
 ראשית, יש את הנושא שידברו עליו
משה מרון:
 גם בפורומים אחרים דיברנו על זה
משה מרון:
 הרי חייבנו את הנושא של עדות כדי שזה יירשם לדורות וכדי שזה דווקא כן יתפרסם בכל העולם
משה מרון:
 זאת אומרת, יש מגמה חשובה מאוד בנושא עדות אישית, ושהדברים האלה ייצאו לעולם
משה מרון:
 זה בלי כל קשר לתהליך, אני מדבר על העיקרון
משה מרון:
 שנית, עם כל הכבוד שיש לי, לפעמים בפרקליטות ניצלו כל מיני כאלה דברים, שבאמת נועדו בשביל טרור
משה מרון:
 דווקא במצבים שבכלל לא היה ראוי וצודק לקחת מבן אדם זכויות הגנה, הפרקליטות ניצלו כדי לעשות כל מיני קיצורי דרך, דברים שהם בכלל בדיני ראיות, שבכלל לא היו מיועדים לדבר הזה, והרבה אנשים נפלו בדבר הזה
משה מרון:
 לכן, זה מה שאמרתי שלא יבינו אותי לא נכון, ולכן אמרתי שזה דבר והיפוכו
משה מרון:
 מצד אחד, אנחנו כן צריכים כמה שפחות לתת שחרור בדיני ראיות כי דיני ראיות הופכים להיות ההגנה היחידה לאדם שנאשם בצורה לא הגונה
משה מרון:
 לכן, צריך להקטין ולהגביל את ה - - -
אופיר כץ:
בסדר, זה במסגרת הוועדה
משה מרון:
אבל כשאנחנו מדברים על האירוע הספציפי הזה, אז בכלל צריכים כיוון חשיבה לגמרי אחרת
משה מרון:
 לא לחפש איזשהו - - -, לא סעיף בתוך - - -
שמחה רוטמן:
היה לי המון מה להגיד על זה, אבל אני אדבר בוועדה
אופיר כץ:
  אני בטוח שאתה תגיד
משה מרון:
אני חושב שדיני הראיות זה לא המקום
אופיר כץ:
 אם כך, מי בעד מתן הפטור בכל הקריאות?
משה מרון:
אגב, כל אלה שיושבים פה מכירים את זה מקרוב
אופיר כץ:
תודה רבה, הישיבה נעולה
אופיר כץ:
בוקר טוב, שלום לכולם
אופיר כץ:
 היום יום חמישי, י"ז בכסלו התשפ"ד, 30 בנובמבר